ড্রু ম্যাকইন্টায়ার

এন্ড্রু ম্যাক্লেন গাল্যাওয়ে চতুর্থ (জন্ম ৬ জুন,১৯৮৫) একজন স্কটিশ পেশাদার কুস্তিগির। তিনি বর্তমানে ডাব্লিউডাব্লিউই এর সাথে যুক্ত আছেন। যেখানে তিনি র ব্র্যান্ডের হয়ে "ড্রু ম্যাকইন্টায়ার" নামে কুস্তি লড়েন।
ম্যাকইন্টায়ার একজন দুইবারের ডাব্লিউডাব্লিউই চ্যাম্পিয়ন, একবারের এনএক্সটি চ্যাম্পিয়ন, একবারের ডাব্লিউডাব্লিউই ইন্টারকন্টিনেন্টাল চ্যাম্পিয়ন এবং দুইবারের ডাব্লিউডাব্লিউই র ট্যাগ টিম চ্যাম্পিয়ন।  তিনি ডব্লিউডব্লিউই-র বাইরে ২০০১-২০০৭ এবং ২০১৪-২০১৭ ড্রু গ্যালাওয়ে হিসেবে কুস্তি লড়েছিলেন। বিশেষ করে টোটাল ননস্টপ অ্যাকশন (টিএনএ) -এর অধীনে। যেখানে তিনি ছিলেন, একবারের টিএনএ ওয়ার্ল্ড হেভিওয়েট চ্যাম্পিয়ন এবং একবারের ইমপ্যাক্ট গ্র্যান্ড চ্যাম্পিয়ন।  তিনি স্বাধীন সার্কিটে ব্যাপকভাবে কুস্তি করেছেন।  তিনি দুইবারের আইসিডাব্লিউ ওয়ার্ল্ড হেভিওয়েট চ্যাম্পিয়ন, একবারের ইভোল চ্যাম্পিয়ন, একবারের ওপেন দ্যা ফ্রিডম গেট চ্যাম্পিয়ন, দুইবারের ইভোল ট্যাগ টিম চ্যাম্পিয়ন এবং একবারের ডব্লিউসিপিডব্লিউ চ্যাম্পিয়ন।
গ্যালাওয়ে এপ্রিল ২০১৭ সালে ডাব্লিউডাব্লিউই- এ ফিরে আসেন এবং এর তৎকালীন বিকাশমান ব্র্যান্ড এনএক্সটি- তে যোগদান করেন, যেখানে তিনি এনএক্সটি ৩য় -এ এনএক্সটি চ্যাম্পিয়নশিপ জিতেছিলেন, তিনি টেকওভার ইন-রিং অভিষেকে চ্যাম্পিয়নশিপ জয়ী প্রথম ব্যক্তি এবং প্রথম ডাব্লিউডাব্লিউই রেসলার যিনি  আগে প্রধান রোস্টারে কোন চ্যাম্পিয়নশিপ জেতার পরে এনএক্সটি চ্যাম্পিয়নশিপ জিতেন। ২০১৮ সালে ডাব্লিউডাব্লিউই- এর মূল তালিকায় ফিরে আসার পর তিনি ডলফ জিগলারের সাথে র ট্যাগ টিম চ্যাম্পিয়নশিপ জিতেছিলেন, ২০২০ সালের পুরুষদের রয়্যাল রাম্বল ম্যাচের বিজয়ী হয়েছিলেন এবং রেসলম্যানিয়া ৩৬-এর ২য় পর্বের মেইনইভেন্টে ডাব্লিউডাব্লিউই চ্যাম্পিয়নশিপের জন্য ব্রক লেসনারকে পরাজিত করেছিলেন। ডাব্লিউডাব্লিউই তে প্রথম ব্রিটিশ বিশ্বচ্যাম্পিয়ন এবং একত্রিশতম ট্রিপল ক্রাউন চ্যাম্পিয়ন। সর্বমোট, ম্যাকইন্টায়ার পেশাদার কুস্তিতে পাঁচবারের বিশ্বচ্যাম্পিয়ন।
এন্ড্রু ম্যাক্লেন গ্যালাওয়ে চতুর্থ। তিনি আয়ারে ৬ জুন,১৯৮৫ তারিখে জন্মগ্রহণ করেন।  তিনি যখন ছোট ছিলেন তখন তিনি একজন পেশাদার ফুটবল খেলোয়াড় ছিলেন।  তিনি কুস্তিতে মনোনিবেশ করার আগে যুব ক্লাব প্রেস্টউইক বয়েজের হয়ে খেলতেন, সাধারণত রক্ষণাত্মক অবস্থানে। তিনি ব্রেট হার্টকে তার প্রিয় কুস্তিগির হিসেবে নামকরণ করেছেন।  যখন তিনি ১০ বছর বয়সে ছিলেন, গ্যালাওয়ে "এক্স ফ্যাক্টর" নামে একটি ম্যাগাজিন পড়েন, যা ষড়যন্ত্র তত্ত্ব এবং ভূতের গল্পের উপর দৃষ্টি নিবদ্ধ করে। এটি তাকে তথ্য স্বাধীনতা আইনের অধীনে এফবিআইকে একটি চিঠি লিখতে প্ররোচিত করেছিল, যার জবাবে এফবিআই তাকে বেশ কিছু নথিপত্র সহ একটি ফাইল পাঠিয়েছিল। তিনি ১৫ বছর বয়সে পেশাদার কুস্তি পেশার জন্য প্রশিক্ষণ শুরু করেন এবং তার বাবা -মা তাকে সমর্থন করতে রাজি হন যতক্ষণ না তিনি তার পড়াশোনায় একই পরিমাণ মনোযোগ দেন। তিনি "গ্লাসগো ক্যালেডোনিয়ান বিশ্ববিদ্যালয়" থেকে "অপরাধবিজ্ঞান" এর উপর "মাস্টার্স ডিগ্রি" আর্জন করেন।
গ্যালাওয়ে মাত্র ১৫ বছর বয়সে পেশাদারি কুস্তির ট্রেনিং শুরু করেন ফ্রোন্টিয়ার রেসলিং এলায়েন্স একাডেমি ইংল্যান্ড,পোর্টস্মাউদ,যেখানে তার পরিবার নতুন করে বসবাস শুরু করেন।
গ্যালাওয়ে ২০০৩ সালে ব্রিটিশ চ্যাম্পিয়নশিপ রেসলিং(বিসিডাব্লিউ) এ আত্মপ্রকাশ করেন। সেখানে তিনি কলিন মেকে এবং স্পিনার ম্যাকাঞ্জির কাছে কুস্তির প্রশিক্ষণ নেন। তার প্রথম ম্যাচ,যেখানে তিনি স্টু ন্যাট এর বিপক্ষে নো ব্লাড নো সিম্ফনি:নাইট ওয়ান ইভেন্ট এ পরাজিত হোন। তিনি তার প্রথম জয় অর্জন করেন দিতীয় রাতে ট্যাগ টিম ম্যাচ এ স্টু ন্যান্ডসকে পরাজিত করে। গাল্লোয় ২০০৪ সালে বিনা পদবি ম্যাচ এ জয় পায় ক্নাইট এর বিপক্ষে, নাইট অব ফেন ইভেন্ট এ। কিন্তু বিসিডাব্লিউ টুর্নামেন্ট থেকে গ্যালাওয়েকে বাদ করে দিয়ে ক্নাইট তার বদলা নেয়।
ওই বছর শেষে গ্যালাওয়ে ভেটারেন এর বিপক্ষে সিরিজ জেতে।জুনে তিনি হান্কি টোন্ক ম্যানের কাছে পরাজিত হোন এবং এক মাস পরে সাবোটেজ এর সাথে হাইল্যান্ডার এর কাছে ট্যাগ টিম ম্যাচ এ পরাজিত হোন।
ড্রু নভেম্বর ১৯ এ লায়নহার্ট এর সাথে দল গঠন করেন সরাসরি ইস্ট কাইলব্রাইডে মেইন ইভেন্ট এ লড়ার জন্য এবং ওল্ফগ্যাং এর কাছ থেকে হাইল্যান্ডার এ বিসিডাব্লিউ চ্যাম্পিয়নশিপ জিতেন। তিনি আই কুয়াইট ম্যাচ এ দিতীয়বারের এর মতো বিসিডাব্লিউ চ্যাম্পিয়নশিপ জিতেন। তিনি ২০০৭ সালের বেশিরভাগ সময় খেতাবটি নিজের কাছে রাখেন। তিনি মার্টিন স্টোন, এলান গোর্গান এবং লায়নহার্ট এর বিপক্ষে সফলভাবে ম্যাচ লড়েন।
তিনি ম্যাডম্যান ম্যানসুন এর সাথে শত্রুতা করেন এবং সফল হতে থাকেন।
তিনি ম্যান্সুন এর বিপক্ষে স্ট্রিট ফাইটে ম্যাচ জেতেন।
গ্যালাওয়ে ২০০৯ সালের জুলাই মাসে আমেরিকান পেশাদার কুস্তিগির "ট্যারিন টেরেলের" সাথে বাগদান করেন এবং মে ২০১০ সালে লাস ভেগাসে তাদের বিয়ে হয়।  ২০১১ সালের মে মাসে তাদের বিবাহ বিচ্ছেদ হয়। গ্যালাওয়ে ১০ ডিসেম্বর ২০১৬ -এ "ক্যাটলিন ফ্রোহনাপফেলকে" বিয়ে করেন, তারা ফ্লোরিডার টাম্পায় থাকা শুরু করেন।
গ্যালাওয়ে স্কটিশ ফুটবল দল রেঞ্জার্স এফসির সমর্থক।  তার মা, "অ্যাঞ্জেলা", ৩ নভেম্বর ২০১২ সালে ৫১ বছর বয়সে মারা যান।
১১ জানুয়ারি, ২০২১ ডাব্লিউডাব্লিউই ঘোষণা করে, ম্যাকইন্টায়ার কোভিড-১৯ এ আক্রান্ত হয়েছেন।কিন্তু তিনি দ্রুতই সেরে ওঠেন।